|  |  |
| --- | --- |
|  |  *See artikkel räägib Harjumaa vallast; endise Virumaa valla kohta vaata artiklit Kose vald (Virumaa).* |

---

**Kose vald** on kohaliku omavalitsuse üksus Eestis Harju maakonnas.

Vald hõlmab põhiosa ajaloolisest Kose kirikukihelkonnast. Välja jäävad ainult kihelkonna kirdeosa, mis moodustab Anija valla lõunasopi, ja kihelkonna põhjapoolne serv, mis kuulub Raasiku valda

Kose valla naabriteks on põhjas Kiili, Rae ja Raasiku vald, idas Anija ja Järva vald, lõunas Paide linn ja Türi vald, läänes Kohila ja Rapla vald.

Kose vallavanem on alates 2021. aastast Demis Voss. Eelmine vallavanem oli Merle Pussak.

Rahvastik
---------

| Aasta | Arvestuslikrahvaarv1. jaanuari seisuga |
| --- | --- |
| 2001 | 5824 |
| 2002 | 5804 |
| 2003 | 5751 |
| 2004 | 5737 |
| 2005 | 5729 |
| 2006 | 5711 |
| 2007 | 5692 |
| 2008 | 5687 |
| 2009 | 5703 |
| 2010 | 5722 |
| 2011 | 5768 |
| 2012 | 5765 |
| 2013 | 5725 |
| 2014 | 7232 |
| 2015 | 7011 |
| 2016 | 7066 |
| 2018 | 7110 |

### Rahvastikumuutused

Kose vallas registreeriti 2006. aastal 55 lapse sünd. Suri 71 inimest. Kose valda asus elama 260 ja vallast lahkus 325 inimest.

Asustus
-------

### Alevikud

Ardu, Habaja, Kose, Kose-Uuemõisa ja Ravila.

### Külad

Kose vallas on 58 küla: Aela, Ahisilla, Alansi, Harmi, Kadja, Kanavere, Kantküla, Karla, Kata, Katsina, Kirivalla, Kiruvere, Kolu, Krei, Kuivajõe, Kukepala, Kõrvenurga, Kõue, Laane, Leistu, Liiva, Lutsu, Lööra, Marguse, Nutu, Nõmbra, Nõmmeri, Nõrava, Ojasoo, Oru, Pala, Palvere, Paunaste, Paunküla, Puusepa, Rava, Raveliku, Riidamäe, Rõõsa, Saarnakõrve, Sae, Saula, Silmsi, Sõmeru, Sääsküla, Tade, Tammiku, Triigi, Tuhala, Uueveski, Vahetüki, Vanamõisa, Vardja, Vilama, Virla, Viskla, Võlle ja Äksi küla.

* VardjaVardja
* VõlleVõlle
* Äksi meiereiÄksi meierei

Ajalugu
-------

16. jaanuaril 1992 muudeti Kose külanõukogu Kose vallaks. Samal päeval moodustati ka Anija vald, Jõelähtme vald, Kõue vald, Padise vald ja Saku vald.

26. oktoobril 2013 moodustati Kose valla ja Kõue valla ühinemise teel uus haldusüksus valla staatuses.

Ajakirjandus
------------

Kose vallas ilmub kord kuus Kose Teataja, mis on kättesaadav nii paberlehena kui ka Internetis.

Juhtimine
---------

Kose vallavanem Vello Jõgisoo 2008. aastal kõnet pidamas
### Vallavanemad

* 1992–1993 Linda Sirel
* 1993–2000 Meelis Tartu
* 2000–2013 Vello Jõgisoo
* 2013–2021 Merle Pussak
* 2021–... Demis Voss

Kõue vallavanematena töötasid Ennu Kotkas 1992–1997, Aare Mölder 1997–1999, Andres Õis 1999–2009 ja Ott Valdma 2009–2013.

Kultuurimälestised
------------------

 *Pikemalt artiklis Kose valla kultuurimälestised*
Vallas on 9 ajaloomälestist, 125 arheoloogiamälestist, 51 ehitismälestist, 1 ehitus- ja ajaloomälestis ning 88 kunstimälestist ehk kokku 274 kultuurimälestist.

Sport
-----

Kose staadion. Taamalt paistab Kose ujula
Kose Kutsekooli viimase ehitusjärguna valmis 1993. aastal Kose Spordimaja, milles asub ka Kose ujula. Samas kõrval on Kose Gümnaasiumi staadion.

Kose Huvikooli spordiosakonnas tegeletakse kergejõustiku, korvpalli, võrkpalli ja ujumisega. Vallas tegutsevad ka Kergejõustikuklubi Kose 2000, Kose RG Ujumisklubi ning vallast pärit Tõnu Võimula järgi nime saanud Kose Võimula Maadlusklubi.

Kohalik jalgpalliklubi on FC Kose.

Kose-Risti külje all Liiva külas asub Kose-Risti krossirada. Vallast on pärit motosportlane Vello Vaaderpass.

Vald on seotud kiirkuubimise arenguga Eestis. Näiteks peeti seal esimesed kiirkuubimise Eesti meistrivõistlused ning Kosel on püstitati ka valdkonnas mitu maailmarekordit. Vallast on pärit üks Eesti 2010ndate edukamaid kiirkuubijaid Uku Kruusamägi ja valitsev Eesti meister Kaur Tuule.

Pilte
-----

* Pirita jõgi KoselPirita jõgi Kosel
* Kose kirikKose kirik
* Paunküla veehoidlaPaunküla veehoidla
* Habaja mõisHabaja mõis
* Ravila mõisa peahooneRavila mõisa peahoone
* Saula SiniallikadSaula Siniallikad
* Tuhala kirikTuhala kirik
* Tuhala nõiakaevTuhala nõiakaev
* Triigi mõisa peahooneTriigi mõisa peahoone

Vaata ka
--------

* Kose kihelkond
* Rahkvälja maastikukaitseala

Viited
------

1. ↑  Maa-amet, vaadatud 11.03.2018.
2. ↑  Statistikaameti statistika andmebaas, vaadatud 10.06.2021.
3. ↑  Eesti haldus- ja asustusjaotuse klassifikaator
4. ↑  Eesti Statistika. Statistikaameti koduleht.
5. ↑  "Arhiivikoopia". Originaali arhiivikoopia seisuga 14. august 2020. Vaadatud 13. aprillil 2019.`{{netiviide}}`: CS1 hooldus: arhiivikoopia kasutusel pealkirjana (link)
6. ↑  Kose Teataja. Jaanuar 2007. Lk 10
7. 1 2  "Kose vald sai 25-aastaseks" Harju Elu, 20.01.2017
8. ↑  Kose Teataja[*alaline kõdulink*]

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kose vald** |

* Kose valla koduleht
* "Kose vald tahab Kõue vallaga ühineda" Eesti Päevaleht, 5. detsember 2003
* Kose ja Kõue valla ühinemise teabeveeb

Harjumaa vapp
Harju maakonna omavalitsusüksused

**Linnad:** Keila **·**  Loksa **·**  Maardu **·**  Tallinn  

**Vallad:** Anija **·**  Harku **·**  Jõelähtme **·**  Kiili **·**  Kose **·**  Kuusalu **·**  Lääne-Harju **·**  Raasiku **·**  Rae **·**  Saku **·**  Saue **·**  Viimsi